b'\n_START_ARTICLE_\nCirr\xc3\xadpedes\n_START_SECTION_\nCaracter\xc3\xadstiques\n_START_PARAGRAPH_\nEls cirr\xc3\xadpedes tenen dos tipus corporals b\xc3\xa0sics: amb peduncle i sense peduncle. Els que no tenen peduncle es troben normalment per tot el litoral roc\xc3\xb3s, mentre que els pedunculats prefereixen viure mar endins o sobre objectes flotants. A m\xc3\xa9s d\'aquests dos tipus b\xc3\xa0sics, existeix un tercer tipus de morfologia una mica diferent, els "amorfs" o verrucomorfa. Aquests \xc3\xbaltims no s\xc3\xb3n sim\xc3\xa8trics i viuen en aig\xc3\xbces profundes, generalment sobre les espines d\'eri\xc3\xa7ons (vegeu Echinoidea) o com a par\xc3\xa0sits de crancs i de balenes.\n_START_SECTION_\nSistem\xc3\xa0tica\n_START_PARAGRAPH_\nLa seva peculiar morfologia va fer que fa dos segles es confonguessin amb mol\xc2\xb7luscs. De fet, molts dels noms que se li donen a diferents parts del seu cos responen a aquesta antiga creen\xc3\xa7a: mantell, plaques... Tanmateix, en estudiar les seves larves es va veure que eren cipris, similars a les d\'ostr\xc3\xa1codos, el que va ser clau per a estudis posteriors que van concloure que es tractava de crustacis amb una morfologia "aberrant".'